Huans Karloss Navarro

Huans Karloss Navarro Feiho (; dzimis  Barselonā, Spānijā) ir katalāņu basketbolists, spēlē aizsarga pozīcijā, Spānijas basketbola izlases kapteinis. Pašlaik (2017) pārstāv Spānijas ACB līgas klubu FC Barcelona.

 Karjera 
FC Barcelona pieaugušo komandā H. K. Navarro sāka spēlēt 17 gadu vecumā. 2003. gadā Barselonas komandas sastāvā viņš pirmo reizi kļuva par Eirolīgas uzvarētāju.

H. K. Navarro tika draftēts 2002. gada NBA drafta otrajā kārtā ar 40. numuru. Tomēr viņš nedevās spēlēt uz Vašingtonas "Wizards", bet palika Barselonā. 2007. gadā "Wizards" aizmainīja tiesības uz H. K. Navarro uz Memfisas "Grizzlies", kur jau spēlēja viņa tautietis un draugs Pau Gazols. Nākamo sezonu katalāņu basketbolists spēlēja NBA, gūstot vidēji 10,9 punktus "Grizzlies" sastāvā. Pēc sezonas H. K. Navarro tika iekļauts līgas simboliskajā otrajā debitantu izlasē.

2008. gada vasarā H. K. Navarro noslēdza līgumu uz četriem gadiem ar FC Barcelona par 9,5 miljoniem eiro un līdz ar to atgriezās Eiropā. Kopā ar FC Barcelona viņš ir 8 reizes uzvarējis ACB līgā, kā arī divreiz Eirolīgā (2003 un 2010). Pašlaik H. K. Navarro ir visu laiku rezultatīvākais Eirolīgas spēlētājs.Diamantidis nozog uzvaru Malagā, Navarro uzstāda Eirolīgas rekordu

 Spānijas izlase 
Kopā ar Spānijas izlasi ir izcīnījis sudraba medaļu divās Olimpiskajās spēlēs, uzvarējis 2006. gada Pasaules čempionātā. Eiropas čempionātos ir svinējis divas uzvaras (2009, 2011), izcīnījis divas sudraba medaļas (2003, 2007) un vienu bronzas medaļu (2001). 2011. gada Eiropas čempionātā viņš tika atzīts par visa turnīra vērtīgāko spēlētāju.

 Atsauces 

 Ārējās saites 
 Eirolīgas profils 
 NBA.com profils 
 Sports-Reference profils 

Kategorija:1980. gadā dzimušie
Kategorija:Katalonijā dzimušie
Kategorija:Spānijas basketbolisti
Kategorija:Basketbola aizsargi
Kategorija:Memfisas "Grizzlies" spēlētāji
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Pasaules čempioni basketbolā
Kategorija:Eiropas čempioni basketbolā
Kategorija:2016. gada vasaras olimpisko spēļu dalībnieki
Kategorija:Olimpiskie sudraba medaļnieki basketbolā
Kategorija:Olimpiskie bronzas medaļnieki basketbolā
Kategorija:Spānijas olimpiskie sudraba medaļnieki
Kategorija:Spānijas olimpiskie bronzas medaļnieki